  Виталий Пронин Туэ ар пумозь 50 остановкаосын кылдозы пичияк павильонъёс. Иж город администрация басьтӥськиз шоркарысь дугдылонниосты рос-прос радъян борды. Туэ ар пумозь 50 остановкаосын кылдозы пичияк павильонъёс. Транспортэз возьмасьёс соослэн липет улазы пегӟыны быгатозы зор-котлэсь но тӧллэсь, пуксён интыос но луозы. Таӵе павильонъёс нырысь ик кылдозы сыӵе остановкаосын, кытын утялтэмын ни азьвыл пуктэм ларёкъёс, вуз карон интыос. Февраль толэзе павильон ӝутскоз 6 дугдылонниын: «Молодёжной ульча», Орджоникидзе урамысь «Завод Нефтемаш», Удмуртской ульчаысь «Электротехника в быту», «Ворошилов урам», «Дас витетӥ ульча» но Дзержинский урамысь «Техучилище» остановкаосын. Нош мартэ выльдӥськоз 7 дугдылонни. Елена Никитина Туспуктэм: udmfoto.ru Теги: Ижкар  